Ahmad Razif Abd Rahman

Dato' Seri Ahmad Razif bin Abdul Rahman merupakan bekas Menteri Besar Terengganu ke-14 dan ahli politik dari Barisan Nasional-UMNO. Beliau  dilahirkan di Seberang Takir, Kuala Nerus, Terengganu pada 17 November 1965. Beliau juga merupakan bekas Pengerusi Perhubungan UMNO Negeri Terengganu.

Pilihan Raya Umum ke-13
Datuk Seri Ahmad Razif Abd Rahman berjaya mengekalkan kerusi yang disandang di DUN Seberang Takir selepas menang dengan mendapat 9,340 undi mengalahkan calon PAS, Mohd Fazil Wahab (7,456 undi) dan calon PKR, Abu Bakar Abdullah (939 undi).

Menteri Besar Terengganu ke-14

Pelantikan Ahmad Razif telah diperkenan oleh Duli Yang Maha Mulia Tuanku Sultan Terengganu, Al-Wathiqu Billah, Tuanku Mizan Zainal Abidin Ibni Almarhum Sultan Mahmud Al-Muktafi Billah Shah. Beliau mengangkat sumpah sebagai Menteri Besar Terengganu di hadapan Sultan Terengganu, Sultan Mizan Zainal Abidin  di Istana Syarqiyyah, Kuala Terengganu pada 9.18 malam, 13 Mei 2013.

Pelantikan itu adalah selaras dengan Syarat (1) Perkara 10 Undang-Undang Bagi Diri Kerajaan Terengganu yang dibaca bersama-sama perenggan (a) di bawah Syarat (2) Perkara 14.

Krisis Politik Terengganu 2013

Pada awal perlantikan beliau berlaku krisis politik Terengganu  di mana ia berlaku apabila 3 Ahli Dewan Undangan Negeri (ADUN) dari Barisan Nasional bertindak keluar UMNO dan menjadi ADUN Bebas dan antara yang keluar sementara menjadi ADUN Bebas ialah ADUN Bukit Besi, ADUN Ajil dan ADUN Kijal. Keadaan tersebut menyebabkan Kerajaan Barisan Nasional Terengganu hampir-hampir tumbang.

Darjah Kebesaran 
Beliau menerima Darjah Seri Setia Sultan Mizan Zainal Abidin Terengganu (S.S.M.Z) yang membawa gelaran Dato’ Seri sempena sambutan Ulang Tahun Ke-53 Hari Keputeraan Sultan Terengganu, Sultan Mizan Zainal Abidin pada 27 April 2014 dan telah ditarik balik gelaran tersebut pada 22 April 2016.

Pada 8 Disember 2016, beliau telah dikurniakan kembali Darjah Seri Setia Sultan Mizan Zainal Abidin Terengganu (S.S.M.Z) yang membawa gelaran Dato’ Seri setelah Tuanku Mizan mengampuni perkenan mengurniakan semula darjah kebesaran tersebut.

Transformasi Terengganu Baharu 
Selepas lebih sebulan memikul tanggungjawab sebagai Menteri Besar, Ahmad Razif Abdul Rahman memperkenalkan konsep Transformasi Terengganu Baharu sebagai satu pendekatan kepemimpinannya dalam urus tadbir negeri. TTB mempunyai lapan (8) prinsip. 

 Inklusif (suara rakyat, suara keramat), 
 Masjid dan surau sebagai sumber penyatuan
 keluarga bahagia, rakyat sejahtera; 
 Integriti bersih dalaman dan luaran, 
 Mesra tapi tegas, 
 Disiplin kerja yang tinggi
 Seruan perpaduan
 Memperkasa pendidikan

Keputusan pilihan raya

Rujukan 

Anggota Pertubuhan Kebangsaan Melayu Bersatu
Muslim Malaysia
Menteri Besar Terengganu
Orang dari Terengganu
Ahli Dewan Undangan Negeri Terengganu ke-14
Terengganu